З А П И С Н И К

	Од 38-мата Седница на Советот на Општината Битола одржана на 07.03.2024 година.
	Седницата се одржа во големата сала за седници на Советот на Општина Битола и 
почна со работа во 10,20 часот.
	На седницата присуствуваа 30 членови на Советот:Габриела Илиевска-Претседател на Советот,Лидија Павловска,Ненси Лозанче,Михајло Вангелов,Марица Тодоровска, Марко Јосифовски, Бојан Бојкоски,Марта Ѓоргиевска,Анета Ѓоргиевска,Ѓорѓи Ѓорѓиевски, Зоран Петковски,Ленче Илиевска,Сашо Никовски,Александар Димовски, Методија Илиевски,Петар Николовски,Кети Неделковска,Елизабета Тодоровска,Мирјана Захариевска Ралевска,Кире Климески,Елена Кромидаровска Маховска,Борче Корлевски, Жаклина Наумовска,Јадранка Павловска,Алмир Адемоски,Иван Чулакоски,Гаврил Трајковски,Горан Велевски,Мерита Исмајловска и Анастасија Трајковска.
	Отсутен беше Советникот Златко Лозановски.
	Конфликт на интереси по точките од дневниот ред немаа советниците.
	На седницата присуствуваа гости и јавни средствата за информирање,претставници од општинската администрација исто така беше присутен и Градоначалникот на Општината Битола Тони Коњановски како и Директори на Јп-ја.
	Записникот од 36-тата Седница беше ставен на гласање и усвоен едногласно (30  ЗА).
	Претседателката Габриела Илиевска го прочита дневниот ред со 13 точки кој беше доставен до советниците и праша дали имаат предлог за измени и дополнување на истиот.
Бојан Бојкоски се јави за збор и предложи дополнување на дневниот ред со неколку дополнителни точки:
1.)Одлука за измена за кофинансирање на проектот „Smart4you2“ ( изградба на велосипедски патеки),истата да биде поставена како 1 точка на дневниот ред и се предлага со цел конечно одблокирање на проектот финансиран од ЕУ и Битола да добие велосипедски патеки.
2.)Измена на програмата за Развојни планови 2024-2026 година,оваа точка ја предлагаме со цел измена на програмата и вметнување на објектот ПАРК за кој се добиени финансиски средства од Министерството за култура и која беше барање на Советничката група на СДСМ.
3.)Одлука за измена на распоредот на средствата во буџетот на Општина Битола за 2024 година,оваа точка ја предлагаме бидејќи во период 2017-2021 година во старскиот дом СЈУ Рајдер поранешната директорка не им ги исплаќала прекувремените работни часови и вработените преку судска постапка имаат судска одлука за нивно исплаќање.Доколку не се донесе одлука до 31.03.2024 год. се доведува во опасност нормалното фукнкционирање на институцијата и генерирање на дополнителни трошоци.
4.)Финансиски план за работа на ЈП „Комуналец“ Битола за 2024 година,точките од реден број 4 до 8 се предлагаат и се однесуваат на ЈП-ја со цел истите да функциопнираат непречено со усвоени планови за работа.Истакна дека во изминатите две години Општина Битола на чело со Градоначалникот Тони Коњановски докажале дека сите конструктивни идеи од било која Советничка група биле прифатени и реализирани.Рече,очекуваме точките да бидат поставени на дневен ред и истите да бидат изгласани со кои ќе се одблокираат процесите на Општина Битола кои во моментот се закочениГи потсетуваме граѓаните дека сите претходни (3) Квартали не беа изгласани од советничките групи на СДСМ,Поинаку, Левица,Дом и Дуи, проектите кои ги бараат граѓаните се преоритет.Исто така пизмата која ја имате треба да се тргне настрана и заеднички да сработиме за Битола,а не да чекаме од друг град.
5.)План за работа на ЈКП „Водовод“ Битола за 2024 година.
6.)План за работа на ЈП „Пазари“ Битола за 2024 година.
7.)Инвестициона оперативна програма на ЈП СИЗ „Жабени“  за 2024 година.
8.)Програма за работа за 2024 година на ЈППЈЛП Битола.
9.)Измена на програма за економски развој за 2024 година.

Претседателката Габриела Илиевска даде предлог  и рече,Бидејќи имаме неколку точки предложени од колегата Бојкоски,а Советничката група на ВМРО ДПМНЕ не присуствуваше на координацијата, сметам дека доколку се прифатат дополнителни точки на дневен ред да бидат редоследно поставени и барам мојот предлог да биде поставен на гласање.
Ѓорѓи Ѓорѓиевски се јави за збор и рече,во изминатата година се соочуваме со низа опструкции во работењето,ставање точки на дневен ред и носење на одлуки кои не се во надлежност на работата на Советот каде се доведува во прашање функционирањето на целосната Локална Самоуправа предводена од Градоначалникот Тони Коњановски,низа проекти во интерес на граѓаните на Битола се закочени и сметам дека на денешната седница треба да ги надминиме нашите лични и партиски интереси,да работиме за граѓаните и да ја изгласаме завршната сметка на Општина Битола за 2023 година,за таа цел предлагам дополнување на дневниот ред со неколку дополнителни точки кои што сакам да одат по следниот редослед:
1.)Одлука за измена за кофинансирање на проектот „Smart4you2“ ( изградба на велосипедски патеки),велосипедските патеки се предлагаат од Советничката група на ВМРО ДПМНЕ и Здрженијата на граѓани и веќе неколку седници се обидуваме да ги вметниме како точка на дневен ред со цел непречено да се изградат.Сите ние како политички чинители пред изборно ветувавме велосипедски патеки и сметам дека треба да се издигнеме над политичката ситуација и да истите да ги исполниме па предлагам истата да биде како 1ва точка на дневен ред.
2.)Измена на програмата за Развојни планови 2024-2026 година истата да биде како 2ра точка на дневен ред.
3.)Одлука за измена на распоредот на средствата во буџетот на Општина Битола за 2024 година.
4.)Финансиски план за работа на ЈП „Комуналец“ Битола за 2024 година.
5.)План за работа на ЈКП „Водовод“ Битола за 2024 година.
6.)План за работа на ЈП „Пазари“ Битола за 2024 година.
7.)Инвестициона оперативна програма на ЈП СИЗ „Жабени“  за 2024 година.
8.)Програма за работа за 2024 година на ЈППЈЛП Битола.
9.)Измена на Програма за економски развој за 2024 година.
Сметам дека Програмите на ЈП-ја треба да бидат да бидат изгласани со цел непречено функционирање на ЈП-ја на Општина Битола.
Горан Велевски се јави за збор и рече,во неколку наврати беше доставено барање за оваа иницијатива во Општината па сега сакам да ја предложам како дополнителна точка,се работи за објектот -Војнички клуб КП број 17595/1 предвиден за спортски објекти кои што е во лоша состојба и во моментот се користи како депонија на разновиден отпад.Во минатото било побарано од неколку спортски клубови објектот да им се додели на истите и да биде реновиран соодветно за да се стави во функција на сите спортски клубови од Битола кои имаат потреба од користење на истиот.Истакна дека за таа цел биле потребни околу 200 илјади Евра и истите ќе ги обезбедат самите спортски клубови.Истите спортски клубови се здружени во ново здружение под името Национална мрежа на спорт и млади во Битола кои досега организирале безброј манифестации и настани во интерес на градот и работат за подобрување на условите и спортистите и спортските клубови во Битола.Во објектот е предвидено да се монтираат спортски справи и реквизити,пинг понг маси, кошеви,мрежа за одбојка кои во иднина би служеле за подобрување на спортската форма на спортистите и остварување подобри резултати на спортските клубови од нашиот град.Во комплексот е предвидено да ги сметат и сојузот на училишен спорт каде што би ги извршувале сите активности без паричен надоместок.Здржението има барање да им се додели објектот на повеќе години за да може да инвестираат во истиот и  да израсне во спортски комплекс.
1.)Доделување на објектот -војнички клуб КП бр.17595/1  на одреден временски период националната мрежа за спорт и млади -Битола.
Иван Чулакоски во своето излагање потсети на изгласувањето на точката за започнување на проект за Гондола на Пелистер која била едногласно поддржана.Му се обрати на Градоначалникот на Општина и истакна дека нивниот дел бил завршен бидејќи биле обезбедени пари во Буџетот и истите изгласани.Во посета на општинската администрација добиле информација дека се чекал „изим“ од Градоначалникот да започнуање на постапката,па смета дека доколку треба да им помогнат како совет предложи да се донеси одлука за започнување на постапка.
1.)Одлука за отпочнување постапка за изработка на проектна документација за Гондола на Пелистер.
Пред да започне дискусија по точките од дневниот ред Градоначалникот Тони Коњановски имаше свое обраќање.
	
Почитувана Претседателка на Советот,
Почитувани советници,
Како во целиот досегашен период, така и денес кога на дневен ред е завршната сметка за 2023 повторно обраќањето ќе го започнувам со мојата почит кон Вас, иако од дел од Вас, моето работење не било, соодветно вреднувано. Потврда на тоа се и кварталните извештаи кои не беа усвоени од новото мнозинство во Советот.
Следствено на кажаното, очекувам денес да не ја усвоите ниту Завршната сметка за 2023 година, зошто таа всушност претставува сублимат на изнесеното во кварталните извештаи. Знаеме дека, со неусвојувањето на завршната сметка, Советот ќе треба да се распушти и да се распишат нови избори за Совет на Општина Битола. 
Доколку пак одлучите да ја изгласате завршната сметка за која како СДСМ, Поинаку и останатите коалициони партнери од новото мнозинство, тврдевте дека е резултат на неработење на Градоначалникот, тогаш ќе се самонегирате и ќе потврдите дека: Градоначалникот работел транспарентно и посветено, во интерес на граѓаните, а единствениот интерес на новото мнозинство биле лажните обвинувања, советничките паушали и финансискиот бенефит на советниците.
Граѓаните даваат глас и позиција, а сите ние како нивни избраници треба да работиме во интерес на градот, а не за личен интерес. Ве поддржувам во изјавите кои ги слушнавме деновиве дека Советот треба да биде коректор на градоначалникот, но после неусвојувањето на завршната сметка во рок од 60 дена, ќе имаме нов коректор, кој апсолутно ни е потребен и мене и на општинската администрација за функционална општина.
Со оглед на фактот што моето обраќање е пред Вашата дискусија која и овојпат очекувам да бидат насочени кон „оцрнување“ на мојата работа, независно дали ќе се обидете да манипулирате со дел од советниците да гласаат за завршната сметка за да нема нови избори за Совет, морам да Ви посочам дека: Советот мора да работи во интерес на проектите на граѓаните, а тоа значи дека треба да се стават на дневен ред и да се изгласаат предложените точки со цел Битола да добие велосипедски патеки, да се изврши реконструкција на поранешниот ресторан „Парк“, да се изгласаат измените на програмите и да се овозможи непречено работење на јавните претпријатија.
Блокадата на Битола од страна на Советот мора да запре, зошто градот мора да функционира. За да добие Советот шанса да гласа, потребно е прво точките да бидат поставени на дневен ред од страна на Претседателката на Советот. Имајќи предвид дека и покрај доставувањето од општинската администрација, предлог точките не се ставени на дневен ред, сакам да Ве известам дека, ќе поднесам кривична пријава против Претседателката на Советот на општина Битола, заради кршење на Деловникот и непостапување согласно Законот за локална самоуправа.
Почитувани советници, тоа што ќе го оставиме зад нас е резултат на нашата успешност, независно дали сме биле опозиција или носители на локалната самоуправа. Затоа, за досегашната реализација им благодарам на советниците од ВМРО ДПМНЕ и Коалицијата за континуираната поддршка и конструктивност.
Почитувани советници од СДСМ, Поинаку, Левица, ДОМ и ДУИ
Цврсто стојам зад секоја моја одлука и секој професионално реализиран проект.
Со изгласувањето на завршната сметка, ќе ја потврдите вистинитоста на оваа теза, извинувајќи се јавно за сите напади против мене за некакво неработење, или гласајќи против, ќе го браните Вашиот став дека интересот на граѓаните, го ставате пред Вашиот финансиски и личен интерес како советници.
Моја должност е да бидам во служба на граѓаните и така ќе продолжам да дејствувам во соработка со овој или некој друг состав на Советот, кој во следната година и половина, ќе биде поддржувач, но и коректив на работата на Локалната Самоуправа, но нагласувам: согласно Законите и во интерес на граѓаните.
Ви благодарам

	Претседателката на Советот Габриела Илиевска зеде збор за да постави советничко прашање до Градоначалникот на Општината Битола но најпрво даде објаснување за своето прашање за да ја извести јавноста што се случувало во изминатиот период.Пред помалку од 1 месец во градот започнале шпекулации од страна на Градоначалникот и неговата екипа предводена од координаторот на советничката група дека советниците на ВМРО ДПМНЕ во Советот на Општина Битола нема да гласаат завршна сметка и доколку не се гласа истата спремни се да излезат на тие избори и да го добијат мнозинството во Советот.Исто така сакам  да нагласам дека во изминатиот период Советниците не доаѓале на комисии иако за тоа биле платени од Битолчани само со една цел да се прикаже дека на истите се навредува администрацијата,а напротив таму се разгледуваат оние прашања кои ги засегаат граѓаните. Во контекст на шпекулациите иако истакнувале дека нема да има завршна сметка сепак истата ја пратиле во Министерство за финансии да ја усогласат,истата била вратена и доставена до совет на Општина Битола.Знаеме дека се работи за техничка работа,односно за документ кој приватните фирми мораат да го достават на крајот од годината за да се има увид.Претседателката смета дека завршната сметка е како сметка во „кафеана“ и истата доколку биде или не  жбиде усвоена незначи дека е прифатена.Истакна дека мнозинството во советот ги става точките на дневен ред,а не поединци.Во контекст на искажаното дека Советничката група на ВМРО ДПМНЕ е спремна за избори и на истите да освојат мнозинството во советот го запраша Градоначалникот Дали денес сте спремни од оваа говорница да си поднесете неодповиклива оставка па заедно да одеме на избори?!
	Градоначалникот на Општината Битола Тони Коњановски не се согласи со констатацијата на Претседателката Илиевска за искажаното дека завршната сметка е како смета во кафеана,истакна дека како Градоначалник на Општината е избран од граѓаните.
	Претседателката на Советот Габриела Илиевска реплицирајќи повторно го постави своето прашање до Градоначалникот од говорницата Дали сте спремни денес да си поднесете неодповиклива оставка и да одиме на Локални избори?!Како што јавно повикувате да не биде изгласана завршната сметка без разлика каков ќе биде исходот, истата ќе биде доставена до Јавно обвинителство.
	Градоначалникот на Општината Битола Тони Коњановски негираше дека повикува на неизгласување на Завршната сметка на Општината Битола за 2023 година. 
	Гаврил Трајковски постави советничко прашање до Градоначалникот на Општината Битола Тони Коњановски:
	1.)До каде е проектната документација за рекреативна зона Кркрдаш која е изгласана во 2021 година?!
2.)До каде е пронаоѓањето на објект за дневен центар за лица со интелектуална попреченост?!
3.)До каде се средствата за смирување на сообраќајот долш Партизанска и Васко Карангелевски?!
4.)До каде сте со проектирање набавка и монтажа на фотоволтаични панели за производство на електрична енергија на сите јавни објекти во сопственост на Општина Битола?!
5.)До каде се хуманитарните паркинг места?!
6.)До каде се субвенциите за стерелизирање на домашни миленици?!
7.)Зошто споменикот на Александар Турунџев не е поставен на кружниот тек кај Ветеринарната станица?!
8.)Дали топлификацијата ќе поминува низ Партизанска и Васко Карангелевски,каде сакате да се прават велосипедски патеки?!
Градоначалникот на Општината Битола истакна дека сите прашања ќе ги одговори на писмено и ќе ги достави до советниците.
	Советникот Ѓорѓи Ѓорѓиевски побара пауза 15 минути

	Предлогот на Претседателката на Советот Габриела Илиевска:
	1.)Доколку бидат прифатени точки на дневен ред истите да бидат во продолжение на дневниот ред кој што е утврден на координација од координаторите,беше ставен на гласање и прифатен со 18 гласови ЗА.
Предлогот на советникот Бојан Бојкоски за дополнителните точки:
Бојан Бојкоски побара поддршка од 5 советници за поединечно гласање по точката. 
1.)Одлука за измена за кофинансирање на проектот „Smart4you2“ ( изградба на велосипедски патеки),предлогот беше ставен на поединечно гласање и не беше прифатен со 12 гласови ЗА и 18 Воздржани.
Бојан Бојкоски побара поддршка од 5 советници за поединечно гласање на точката:
2.)Измена на програмата за Развојни планови 2024-2026 година,предлогот беше ставен на поединечно гласање и не беше прифатен со 12 гласови ЗА и 18 Воздржани.
3.)Одлука за измена на распоредот на средствата во буџетот на Општина Битола за 2024 година,предлогот беше ставен на гласање и прифатен со 28 гласови ЗА и 2 Воздржани.
4.)Финансиски план за работа на ЈП „Комуналец“ Битола за 2024 година,предлогот беше ставен на гласање и прифатен со 28 гласови ЗА и 2 Воздржани.
5.)План за работа на ЈКП „Водовод“ Битола за 2024 година,предлогот беше ставен на гласање и прифатен со 28 гласови ЗА и 2 Воздржани.
6.)План за работа на ЈП „Пазари“ Битола за 2024 година,предлогот беше ставен на гласање и прифатен со 28 гласови ЗА и 2 Воздржани.
7.)Инвестициона оперативна програма на ЈП СИЗ „Жабени“  за 2024 година, предлогот беше ставен на гласање и прифатен со 28 гласови ЗА и 2 Воздржани.
8.)Програма за работа за 2024 година на ЈППЈЛП Битола,предлогот беше ставен на гласање и прифатен со 29 гласови ЗА и 1 Советник изземен од гласање.
9.)Измена на програма за економски развој за 2024 година,предлогот беше ставен на гласање и не беше прифатен со 12 гласови ЗА и 18 Воздржани.
Предлогот на советникот Ѓорѓи Ѓорѓиевски за дополнителните точки:
Советникот Ѓорѓи Ѓорѓиевски побара поддршка од 5 советници за поединечно гласање на точката.
1.)Одлука за измена за кофинансирање на проектот „Smart4you2“ ( изградба на велосипедски патеки),предлогот беше ставен на поединечно гласање и не беше прифатен со 12 гласови ЗА и 17 Воздржани.
Претседателката Габриела Илиевска побара поддршка од 5 советници за поединечно гласање на точката.
2.)Измена на програмата за Развојни планови 2024-2026 година,предлогот беше ставен на гласање и не беше прифатен со 12 гласови ЗА и 17 Воздржани.
3.)Одлука за измена на распоредот на средствата во буџетот на Општина Битола за 2024 година,предлогот беше ставен на гласање и беше прифатен со 28 гласови ЗА и 1 Воздржан.
4.)Финансиски план за работа на ЈП „Комуналец“ Битола за 2024 година,предлогот беше ставен на гласање и беше прифатен со 27 гласови ЗА и 1 Воздржан.
5.)План за работа на ЈКП „Водовод“ Битола за 2024 година,предлогот беше ставен на гласање и беше прифатен со 28 гласови ЗА и 1 Воздржан.
6.)План за работа на ЈП „Пазари“ Битола за 2024 година,предлогот беше ставен на гласање и прифатен со 28 гласови ЗА и 2 Воздржани.
7.)Инвестициона оперативна програма на ЈП СИЗ „Жабени“  за 2024 година,предлогот беше ставен на гласање и прифатен со 28 гласови ЗА и 2 Воздржани.
8.)Програма за работа за 2024 година на ЈППЈЛП Битола,предлогот беше ставен на гласање и прифатен со 29 гласови ЗА и 1 Советник изземен од гласање.
9.)Измена на програма за економски развој за 2024 година,предлогот беше ставен на гласање и не беше прифатен со 12 гласови ЗА и 18 Воздржани.
Предлогот на советникот Горан Велевски за дополнителната точка:
1.)Доделување на објектот -војнички клуб КП бр.17595/1  на одреден временски период националната мрежа за спорт и млади -Битола,предлогот беше ставен на гласање и прифатен со 29 гласови ЗА и 1 Воздржан.
Предлогот на советникот Иван Чулакоски за дополнителната точка:
1.)Одлука за отпочнување постапка за изработка на проектна документација за Гондола на Пелистер,предлогот беше ставен на гласање и прифатен со 19 гласови ЗА, 10 Воздржани и 1 Советник изземен од гласање.
Советникот Гаврил Трајковски побара процедурално и постави прашање по однос на поставените идентични точки Дали ќе биде донесена иста одлука 2 пати?
Претседателката на Советот Габриела Илиевска побара одговор од правна служба по однос на идентичните точки и даде пауза 5 минути.
	Претседателката Габриела Илиевска рече,согласно член 128 и 126 од Деловникот на Општина  Битола автентично толкување на општ акт од Советот дава Комисијата за статут и пропис,го замолувам Претседателот на Комисијата за статут и пропис да свика Комисија и да ни даде образложение за поднесените точки.
Претседателката побара да влезе во записник дека Претседателот на Комисијата за статут и пропис Ѓорѓи Ѓорѓиевски одбива да свика Комисија.
Претседателката даде пауза од 5 минути
Седницата на Комисијата за статут и прописи се одржа на седница на Советот на Општина Битола беше свикана од страна на Претседателката на Советот на Општина Битола каде беа присутни членовите Мирјана Захариевска Ралевска, Анастасија Трајковска и Алмир Адемоски.На Комисијата се разгледуваше точката:

1.)Донесување на Заклучок со кој што се констатира дека на дневен ред можи да се постави 
една точка која е предложена од два членови во советот.

По точка од дневниот ред, советниците Кире Климески, Анастасија Трајковска и Алмир Адемоски наведија дека е потребно да присуствува раководителот на правниот сектор од општинската администрација при што наведоа дека иако Градоначалникот секој пат зборува дека има отворена администрација, сепак истата не одговара на обврските. Претседателката на Советот на Општина Битола предложи комисијата да донесе Заклучок со кој што ќе се констатира дека можи на дневен ред да се постави еднаш точката која е идентично предложена од 2 советници. 
По точка  од дневниот ред, Комисијата гласаше со 3 гласа ЗА.
	Ѓорѓи Ѓорѓиевски побара процедурално по однос на одржувањето на Комисијата за статут и пропис и наведе дека била нарушена процедурата.По однос на предложените идентични точки од негова страна и од страна на советникот Бојкоски каде било побарано од Претседателката да биде одржана Комисија на статут и пропис со цел автентично толкување на Деловникот.Ѓорѓиевски цитираше допис од Уставен суд и истакна дека тие како Совет не се надлежни за истото и неможе да прават автентично толкување истото го прави законодавецот во овој случајот-Собранието.Истакна дека од таа причина како Претседател на Комисијата за статут и пропис истата не ја свикал.
Претседателката Габриела Илиевска истакна дека тие на Комисијата донесле заклучок и доколку сметаат дека треба да се поведе постапка против точките истото може да го направат.
	Мирјана Захариевска Ралевска смета дека кога советникот Ѓорѓиевски ги предложил идентичните точки за дневниот ред,свесно ја нарушил процедурата знаејќи за дописот од Уставниот суд.
	Борче Корлевски предложи точките кои се идентични да бидат тргнати од дневниот ред.

За работа на седницата беше предложен и усвоен (30 гласови ЗА) следниот 


Д Н Е В Е Н    Р Е Д
	
1. Квартален извештај за извршување на Буџетот на Општина Битола во четвртиот квартал од 2023 година.
2. Завршна сметка на општина Битола за 2023 година.
3. Годишен извештај на општина Битола за 2023 година.
4. Информација за безбедносната состојба на подрачјето на ПС-ОН Битола во текот на второ полугодите од 2023 година.
5. Решение за формирање на работно тело и именување на членови за изработка на нова Програма за поставување на урбана опрема на територија на Општина Битола.
6. Одлука за измена на распоред на средства во буџетот на Општина Битола за 2024 година.
7. Финансиски план за работа на ЈП Комуналец Битола за 2024 година.
8. План за работа на ЈКП Водовод Битола за 2024 година.
9. План за работа на ЈП Пазари за 2024 година.
10. Инвестициона оперативна програма на ЈПСИЗ Жабени Битола за 2024 година.
11. Програма за работа на ЈППЈЛП за 2024 година.
12. Одлука за доделување на објектот – „Војнички клуб” КП бр.1759/1 на одреден временски период на „Национална мрежа за спорт и млади – Битола”.
13. Одлука за отпочнување на постапка за изработка на проектна документација за Гондола на Пелистер.
1.
	Марица Тодоровска рече,Комисијата за финансии и буџет по разгледување на материјалот по точките 1,2 и 3 од дневниот ред,по дискусиите Комисијата по истите гласале со 3 гласови Воздржани.
	Методија Илиевски се јави за збор и во своето излагање најпрво напомена рече,Градоначалникот е убеден дека неговата завршна сметка нетреба да биде изгласана  и самиот се демантира што дозволил да до Централен Регистар на РСМ биде доставен документ на 27.02.2024 год.,го цитираше барањето  и смета дека со доставувањето на истото се демантирал,како друг момент каде што смета дека Градоначалникот се демантирал го запраша Дали тој би имал легитимитет понатаму да раководи со Општина Битола доколку неговите советници не ја поддржат завршната сметка?!Илиевски смета дека сите политички партии имаат легитимитет да ја изгласаат завршната сметка на Општината Битола и ги потсети советниците на изгласаниот Ребаланс на буџетот во 2023 год. каде биле вметнати голем број на проекти и предлози од сите советнички групи кои ги имале во изборните кампањи.Исто така потсети и на изгласаните донации во изминатата година како и донесувањето на Развојниот план на Општина Битола за 2024-2026 год.Илиевски во делот на законитото работење на Градоначалникот на Општината Битола и одделенијата во истата истакна дека тие како советници немаат надлежност.Повторно потсети на завршната сметка во која партиципираат голем дел на изгласани одлуки, субвенции кон граѓаните,дотации и тн. и смета дека доколку за истото советниците од Советничката група на ВМРО ДПМНЕ и Коалицијата не дадат поддршка за изгласување на завршната сметка Градоначалникот треба да си поднеси оставка од неговата позиција.На крајот од дискусијата ги потсети советниците на дадената поддршка за Предлог буџетот за 2024 год. од страна на СДСМ  и Коалицијата и истакна дека и овој пат од нивната советничка група ќе биде изгласана завршната сметка.
	Бојан Бојкоски рече,Законот за финансирање на Локалните единици за Локална Самоуправа е многу јасен и во член 33 став 3 пишува дека Градоначалникот ја испраќа завршната сметка до Советот до 28.02 каде истакна дека секторот за финансии и буџет ја доставиле истата, до 15.03 истата треба да биде изгласана,а пак до 31.03 да биде доставена до Министерството за финансии.Се осврна на дописот од Општина Битола од  Министерство за финансии каде пишува дека,Барањето во врска со завршната сметка за 2023 год. ве известуваме дека истата не е официјално доставена до Министерство за финансии каде ги демантираше дискусиите на советникот Илиевски и Претседателката Илиевска.Потсети на претходно негативно изгласаните Квартални извештаи од страна на советничката група на СДСМ и Коалицијата и ги негираше озборувањата за не согласувањата во Советничката група на ВМРО ДПМНЕ и Коалицијата.По однос на велосипедските патеки потсети на неизгласувањето исто како и за неизгласувањето на објектот Парк каде им биле доделени финансиски средства за отпочнување на истиот од страна на Министерката за култура која е од редовите на СДСМ и која нема поддршка од својата партија.Во делот на завршната сметка и Кварталниот извештај запраша Дали знаат колкав е процентот на реализација?!
Претседателката Габриела Илиевска во своето излагање најпрво го врати цвеќето кое го доби од Градоначалникот на Општината Битола од причина што во јавни и официјални соопштенија жените ги нарекувале исфрустрирани.Го запраша колегата Бојкоски Како имаат реализација од 95% доколку е закочен Советот?!Потсети дека во советот биле изгласани 640 точки,само 1 точка не била изгласана,а тоа е точката за велосипедските патеки и истата нема да биде изгласана се додека предметот во јавно обвинителство нема завршница.
Методија Илиевски по однос на проектот „Smart4you2” лично смета дека треба да биде изгласана,меѓутоа тоа нема да се случи се до моментот додека Градоначалникот не се  изјасни во јавно обвинителство од која причина направил прекршок или престап во своите надлежности и Запраша Кој бил мотивот?!Илиевски смета дека доколку Градоначалникот најпрво ја побарал измената прво во Советот и советниците истата ја изгласале,па потоа пренамена пред меѓународните институции истата немаше да има никаков проблем. Единствениот наратив е погрешната постапка во функционирањето на  Градоначалникот и дека истиот ги нарушил своите ингеренции.По однос на излагањата на советникот Бојкоски за завршната сметка и распуштање на советот запраша Која е неговата намера кон Градоначалникот?!Исто така го запраша Дали ќе ја гласа завршната сметка и со која фракција е дали со општинската,на советот или со Градоначалникот Тони Коњановски?! И повторно напомена дека доколку совентниците од Советничката група на ВМРО ДПМНЕ не ја изгласаат завршната сметка Градоначалникот треба да си поднесе оставка.
Бојан Бојкоски по однос на излагањето на советникот Илиевски го запраша Каде има изјава или соопштение каде што е истакнато дека Советничката група на ВМРО ДПМНЕ нема да ја изгласа завршната сметка на Општина Битола?!По однос на фракциите негираше дека истите постојат во Советничката група на ВМРО ДПМНЕ и побара тие фракции да ги побарат во редовите на нивната партија.Бојкоски се осврна на изјава на Претседателката Илиевска дека во Советот се носеле одлуки но истите не ги реализирал Градоначалникот,па му се обрати и истакна дека со невладини организации не дискутира. И на крајот од дискусијата истакна дека Советничката група на ВМРО ДПМНЕ и Коалицијата ги изгласале сите претходни 3 Квартални извештаи и доколку не постоел членот во законот дека истата не биде изгласана Советот се распушта согласно законските рокови.
Претседателката Габриела Илиевска му се заблагодари на советникот Бојкоски за неговото излагање и рече, денес битолската јавност дозна дека ВМРО ДПМНЕ никогаш нема да соработува со невладини организации и тие луѓе немаат никаква вредност во овој град.Смета дека со ова е вистинско лице на ВМРО ДПМНЕ кое нема апсолутно никаков капацитет за соработка,демократија и транспарентност.
Бојан Бојкоски реплицирајќи демантираше дека ВМРО ДПМНЕ е против невладини организации,туку истите се против невладини здруженија кои зад плаштот на политиката сакаат да поентираат за лично нивни интереси.
Иван Чулакоски се јави за збор и рече,На почетокот на овој состав кога имавме  неформална коалиција и кога добивавте поддршка од нас тогаш бевме во ред,но откако ја изгубивте довербата сега не нарекувате невладина организација.По однос на велосипедските патеки се осврна на претходна дискусија на советничката Трајковска која е експерт во таа фела,дека велосипедски патеки ќе може да се изградат откако ќе биде поставена топлификацијата и залудно е да се направат нови пешачки патеки кога истите ќе треба одново да се реконструираат.Исто така упати забелешки што Градоначалникот на Општината Тони Коњановски без дозвола на советот потпишал против законско за кое допрва ќе има дообјаснување во судовите.Потсети дека во Буџетот на Општина Битола има веќе предвидено финансиски средства за изградба на велосипедски патеки во висина од 35 милиони ден. и запраша Која е пречката да отпочнат со работа на велосипедските патеки?!Исто така запраша Зошто и  други одлуки кои биле едногласно изгласани не се реализираат?!Која капитална инвестиција освен крузниот тек кај Ветеринарната станица е реализирана?!
Бојан Бојкоски реплицирајќи смета дека Советничката група на ПОИНАКУ својата поддршка ја откажале од лични интереси,демантираше дека трасата за топлификацијата не врви каде ќе се изградат велосипедските патеки,исто така негираше дека Градоначалникот донел сам одлука за пренамена на средствата и истакна дека не е пренамена на средствата туку промена на активност врз основа на барање од овластено лице во Општината,односно одговорно лице потписник има општинската администрација.Доколку било грешно барањето,Делегацијата на ЕУ ќе побарале дообјаснување за промена на активноста,истата не побарала потпишан потпишал анекс на договор адендум,промената на активноста е одобрена од Делегација на ЕУ и ние бараме промена на одлуката за кофинансирање бидејќи претходно било кофинансирањето наведено стрикно за објектот Парк.Во делот на обебедените финансиски средства во Буџетот на Општина Битола за отпочнување на велосипедските патеки од Програмата за развојни планови,Бојкоски потсети дека тие средства се од Буџетот на Општината Битола и од граѓаните,а има грант од делегацијата на ЕУ да се заштедат тие 35 милиони и да се искористат средствата кои се од делегацијата на ЕУ и дел да се кофинансираат.Истакна дека  „кубурат“ со кадри за проектни менаџери и имаат ниска искористеност на европските фондови поради кочење.
 Иван Чулакоски смета дека Локалната Самоуправа „кубури„ со кадри бидејќи не вработувале стручни лица туку истите вработувале партиски лица по ЈП-ја.Повторно потсети на нивното барање за вработување експерти во одредени области.Запраша каков личен интерес имале советниците од ПОИНАКУ?!Напомена дека нивната цел како советници е идеологија не за лични интереси,но сите нивни предлози и идеи кои што ги имале како дел од мнозинството не ги реализирале и од таа причина ја изгубиле довербата и немаат поддршка.Чулакоски истакна дека сите советнички групи во програмите ветувале исти проекти,Исто така се надоврза и рече од напоменатите 95% реализација не гледам никаква промена во изминатите 2 години.По однос на велосипедските патеки упати забелешки за самостојното одлучување на Градоначалникот на Општината за потпишување на анексот па од таа причина не сакаат да дадат поддршка,смета дека тие средства се „матни“.Истакна дека Општината има финансиски средства за отпочнување на велосипедските патеки и истите можат да започнат уште утре.
Бојан Бојкоски побара пауза 20 минути
Претседателката даде пауза од 10 минути
Бојан Бојкоски по однос на излагањето на советникот Чулакоски го повика и запраша Дали смета дека и останатите донации од ЕУ за Општина Битола ги смета за „матни“ како средствата за Офицерскиот Дом,електричните возила во Општина Битола и др. средства?!
Горан Велевски се јави за збор се обрати на Градоначалникот на Општината Битола и рече,Од ваш технички аспект, морате да ја образложите вашата завршна сметка и кварталниот извештај, но, ниту нас, ниту на граѓаните, не им значат бројките и цифрите кога се присутни низ градот и ја гледаат вашата реализација.Да набројувам што направивте е' еднакво на ништо, а ако набројувам што ветивте, а не остваривте, не треба да ја напуштам говорницата.Очигледно е дека војувате со внатре-партиски фракции и дека не сте согласни со советници од ВМРО ДПМНЕ.Вашиот внатре-партиски раскол, не треба да биди на штета на Битолчани.Вашиот наратив дека советот на Општина Битола го кочи процесот на вашата реализација е манипулација со јавноста.Вашиот пристап кон нашите барања и иницијативи, всушност кои се барања на граѓаните, се токму од вас и вашиот круг закочени. Градоначалник, ве наседнаа, и сега ве подучуваат како да се извадете од политичка ситуација, каде што барате советот да ви даде легитимитет за одредена точка за вие да се заштитите од кривичен прогон.Денес пред на нас е голем чин, завршна сметка,од вашиот координатор Бојкоски сме тужени за клевета дека ги објавивме расходите на општината за ресторантски и хотелиерски услуги, за денес, на вашиот извештај, да стои сума потрошена од само 3.500.000 денари.Ние како советничка група на Левица, ниту поддржавме буџет, ниту ќе поддржиме завршна сметка.Ние сме спремни да ги напуштиме нашите "удобни фотељи" како што кажуваат медиумите и да одиме на предвремени локални избори, да се пресметаме и да се пребројме.Нема да гласаме штетна и манипулативна сметка.
Бојан Бојкоски реплицирајќи по однос на излагањето на советникот Велевски за расходите на Општината за ресторантските и хотелиерските услуги наведе дека откако ќе биде донесена пресуда од апелациониот суд истата ќе биде јавно објавена и смета дека колегите по истото ќе треба јавно да се извинат.
Гаврил Трајковски се јави за збор и упати забелешки по однос на завршната сметка и надминатите јавни повици,за потоа  склучување на анекси со здрженија и тие исплати кои би се направиле во 2024 година,а се гласа завршна сметка за 2023 год.Се осврна на излагањето на советникот Бојкоски и несоработувањето со невладините организации, Трајковски смета дека сите здруженија кои имаат склучено анекси невладини организации на ВМРО ДПМНЕ.Упати забелешки за направениот кружен тек кај Ветеринарната станица и исечените дрвја за кои смета дека со тоа била направена еколошка  катастрофа.Исто така спомна неколку капитални инвестиции кои биле изгласани претходно,но сеуште немаат реализација.
Ненси Лозанче се јави за збор и рече,Разгледувајќи го Кварталниот извештај за четвртиот квартал,завршната сметка и годишниот извештај на Општина Битола доаѓаме до заклучок дека успешно реализираните проекти во Општина Битола се резултат на остварени даночни,неданочни,капитални приходи и трансфери и тоа со процент над 95% или според завршната сметка со оствареност од 100%.И покрај сите опструкции за реализација на проектите сепак расходите се реализирани со 82,32%.Направи споредба во однос на реализација на приходи од 2017 до 2023 год. и истакна дека највисока реализација имаат последните две години,а реализацијата на расходите до 2021 година се движела околу 64%,а пак во 2022 и 2023 година изнесува над 80%.Советничката Лозанче напомена дека доколку советниците гласале за околу 60% реализација како не би гласале кога сега реализацијата изнесува над 90%.
Ѓорѓи Ѓорѓиевски се јави за збор и во своето излагање по однос на завршната сметка на Општина Битола за 2023 год. смета дека се друго се дискутира но не и таа како точка на дневен ред.Смета дека со потврдувањето за изгласувањето на завршната сметка од страна на СДСМ и Коалицијата која била предложена од Градоначалникот се потврдиле фактите за доброто и ефикасно работење.За потврдување на завршната сметка која е со реализација од 82,32% на Буџетот за 2023 год.,Ѓорѓиевски истакна дека во времето од владеењето на СДСМ не достигнала во изминатите 4 години до процент од  над 64%.Во дискусијата ги спомна и собирањето на приходите на Буџетот кои изнесуваат над 95% во 2023 год.,се осврна и на инфраструктурните проекти и наброј неколку од нив како Паркингот „Боро Чурлевски“,партерното уредување кај Офицерски Дом,паркингот кај ЈАТ и паркингот кај „Цане Василев“,уличните мрежи во с.Логоварди, с.Егри,с.Оптичари,с.Лажец,ул.СРУ5, ул.Драгорска,ул. Кај Светонеделските гробишта,3 детски паркчиња и др.Советникот истакна дека ова е отчетивност за работењето на Локалната Самоуправа и тие како Советничка група на ВМРО ДПМНЕ ќе дадат поддршка за завршната сметка.
Методија Илиевски се осврна на дадената поддршка кон Локалната Самоуправа и истакна дека со ова покажале и докажале дека се конструктивна опозиција.Исто така упати забелешки по однос на предложените идентични точки од страна на двата советници од советничката група на ВМРО ДПМНЕ. Илиевски истакна дека откако Градоначалникот ќе ја открие намерата во обвинителство за пренамена на средствата за проектот “Smart4you2” по тој процес ќе ја даде својата поддршка.
Лидија Павловска по однос на Кварталниот извештај и завршната сметка на Општина Битола се осврна на високиот процент на реализација и тоа во сметката на основниот буџет кај приходите биле планирани со 994 милиони,а реализирани 1.059.000.000 ден. и тоа во ставките планираните даночни приходи се реализирани со 100%,неданочните приходи со 68%,планираните капитални приходи со над 100%, планиранираните трансфери и донации со 96,36%,Павловска исто така ги посочи капиталните расходи кои што ги има во завршната сметка и што е направено во оваа работна година.Во предвидени планирани се 994 милиони во расходите,а додека реализирани се 819 милиони ден.,во капиталните расходи реализирани 289 милиони ден. од кои некаде 33% од основниот Буџет,во капиталните расходи влегуваат потготвување на проекти за улици,патишта,прочистителни станици,водоводи,енергетика и др. објекти,изградба и реконструкција на улици и патишта,изградба и реконструкција на водоводи,изградба и реконструкција на прочистителни станици,изградба и реализација на капацитети во енергетиката.Сето тоа е изработено со реализации над 33% само од основниот буџет во капиталните расходи.Истакна дека според ова може да се види дека се работело одговорно и домакински и самиот висок процент во буџетот и Кварталниот извештај тоа го кажува.
Марица Тодоровска се осврна на Кварталниот извештај за четвртиот квартал од 2023 год.,завршната сметка и годишниот извештај кој го покажувале доброто работење на Градоначаникот на Општината Битола Тони Коњановски.Ја спомна и реализацијата на приходи со 100% што досега не го достигнала кај даночните и неданочните приходи,капиталните приходи и трасферите.Капиталните расходи се реализирани со 82,32% за реконструкција на улици и патишта,улично осветлување,водоводна и канализациона мрежа,изградба на паркинзи и многу др.објекти каде биле потрошени 268 милиони ден.Тодоровска наброј неколку Програми и наведе како истите се реализирани.
Анета Ѓоргиевска се јави за збор и во своето излагање се осврна на проектите од областа на социјалната заштита,ги напомена додатоците кои им биле доделени на лица со ретки болест,на лицата со инвалидитет,ги спомна и проектот со бездомниците и жените од семејно насилство.Исто така се осврна на субвенциите за клими, велосипеди,фасадите на колективните згради и др.Исто така како многу важен проект ја истакна отворената сензорна соба за сите ученици со атипичен развој од ОУ „Даме Груев“,но и катчињата за индивидуална работа на децата со атипичен развој во ОУ „Коле Канински“.Ги спомна и средствата за психолошка поддршка на здржението „Рилука“ за мајките и членовите на семејствата со атипичен развој.Во мое лично име и во име на родителите на децата со посебни образовни потреби се заблагодарувам за несебичната поддршка.
Марта Ѓоргиевска се јави за збор и се осврна на Зимската приказна 2023 год. која била избрана за најдобар фестивал на фестивалот за најдобри настани  во државата.Истакна дека тоа се должи на  заслуга на сите ученици на настаните,претставници на основните и средните училишта,детските градинки како и музичарите,актерите и др. изведувачи.
Кварталниот извештај за извршување на Буџетот на Општина Битола во четвртиот квартал од 2023 година,беше ставен на гласање и не беше усвоен со 12 гласови ЗА,2 Против и 16 Воздржани.
					2.
Претседателката Габриела Илиевска рече,согласно член 73 од Деловникот за работа на Општина Битола,поединечно гласање се врши за тоа кога тоа ќе го определи претседателот ако смета дека е потребно точно да се утврди резултатот од гласањето,па јас како Претседател имам право да побарам поединечно гласање и тоа ќе го направам според мандатите од ДИК.
Бојан Бојкоски побара процедурално и истакна дека тоа не било во пракса да се оди по редоследот од списокот на ДИК,согласно општинската администрација тоа би требало да се направи по азбучен ред.
Завршната сметка на Општина Битола за 2023 година,беше ставена на поединечно гласање и беше усвоена со 25 гласови ЗА и 3 Воздржани.
Пауза 5 минути
					3.
Годишниот извештај на Општина Битола за 2023 година,беше ставен на гласање и усвоен со 25 гласови ЗА и 3 Воздржани.
					4.
Методија Илиевски рече,Комисијата за безбедност по разгледување на материјалот по точката 4 од дневниот ред,по дискусиите Комисијата по истата гласаше со 5 гласови ЗА.
Информацијата за безбедносната состојба на подрачјето на ПС-ОН Битола во текот на второ полугодие од 2023 година,беше ставена на гласање и усвоена со 28 гласови ЗА.
						5.
	Ѓорѓи Ѓорѓиевски рече,Комисијата за мандатни прашања,избор и именувања по разгледување на материјалот по точката 5 од дневниот ред го поднесе следниот извештај:
1.По точка 5 од дневниот ред Комисијата за мандатни прашања,избор и именување предложи членови како претставници во работното тело за изработка на нова Програма за поставување на урбана опрема на територијата на Општина Битола да се именуваат членовите:

-Претставници од Комора на овластени архитекти и овластени инженери се предлагаат:
1.)Марко Јерчиќ -Урбанистичко планирање,
2.)Дејан Јурак-Урбанистичко планирање,
3.)Благоја Ристевски-Урбанистичко планирање,
4.)Тања Франц-Архитектура,
5.)Татјана Јосифовска-Архитектура,
6.)Константин Анастасов-Архитектура,
7.)Дејан Томски-Архитектура,
8.)Мила Рориќ-Архитектура и
9.)Кристијан Николовски-Архитектура

-Претставници од здружението за угостителство и туризам Клуб Еснаф се предлагаат:
1.)Марио Трифуновски 
2.)Сашо Шамбевски 
3.)Кирил Ѓоргијовски 

-Претставник од НУ „Завод и музеј“ Битола се предлага:
1.)Зоран Алтипармаков 

-Претставници од ЈП за урбанистичко планирање,проектирање и инженеринг Битола се предлагаат:
1.)Снежана Бутлевска-диа,овластен планер
2.)Билјана Митевска-диа,овластен планер

-Претставници од Советот на Општината Битола:
1.)Бојан Бојкоски,
2.)Ѓорѓи Ѓорѓиевски,
3.)Иван Чулакоски,
4.)Анастасија Трајковска,
5.)Горан Велевски,
6.)Борче Корлевски,
7.)Методија Илиевски
8.)Мерита Исмајловска

-Претставници од Општина Битола:
-Венцо  Шишкин- Раководител на одделението за Економски развој
-Љубица Мигуловска- Раководител на одделението за Урбанизам


Членовите на Комисијата по точката гласаа со 3 гласови ЗА.
	Претседателката Габриела Илиевска потсети дека на Комисијата за мандатни прашања,избор и именување побарала заклучок да биде назначен претседател на работното тело од страна на советниците,смета дека советничката Анастасија Трајковска треба да биде именувана како претседателел бидејќи истата е предлагач на иницијативата и смета дека треба истото да биде ставено на гласање како предлог,а потоа да биде вметнато во самата одлука.
	Предлогот на Претседателката Габриела Илиевска:
	1.)За Претседател на работното тело да биде назначена Анастасија Трајковска, предлогот беше ставен на гласање и прифатен едногласно со 30 гласови ЗА.
Решението за формирање на работно тело и именување на членови за изработка на нова Програма за поставување на урбана опрема на територија на Општина Битола,беше ставено на гласање и усвоено со 30 гласови ЗА.
					6.
Претседателката Габриела Илиевска истакна дека материјал по точката не им бил испратен,па го замоли известителот од општинската администрација да им даде образложение по истата.
Благица Талевска раководител на секторот за финансии истакна дека одлуката за пренамена на средствата во Буџетот за 2024 година се прави по барање на јавната установа Дом за стари лица СЈУ Рајдер Битола бидејќи директорката им доставила предлог за пренамена на средства во делот на финанискиот план во делот на наменската дотација 903 каде што се одземале средства од средствата за плати во висина од 570 илјади ден. и истите се пренаменуваат во ставката плаќање по судски решенија заради следното,пренамената во вкупен износ од 570 илјади ден. се прави за исплата на додатоци на плата прекувремена работа,работа во смени,работи во празник за 13 вработени во домот за стари лица СЈУ Рајдер Битола по основ на вештачење, судско решение и спогодби кои биле завршени за периодот од 4 месец во 2020 год. до 6 месец 2022 год. во кој период горе наведените податоци не се исплаќале.По насока на Министерството за финансии и мтсп за да може овие средства да бидат реализирани и исплатени на вработените потребно е истите да бидат пренаменети од наменската дотација 903 од ставките 401 и 402 за плати и надоместоци од плати на стваката плаќање по судски решенија 464 и 910 како би можеле да се реализираат и налозите.
Претседателката Габриела Илиевска запраша Дали доколку денес се донесе одлуката има некаква законска препрека,истите да бидат реализирани?!
Благица Талевска истакна дека уште пред да биде доставено барањето од Директорката на СЈУ Рајдер Битола за пренамена се извршило консултација со Министерството за финансии,секторот трезор и секторот буџет каде истакнале дека немало никаква пречка да бидат реализирани и одлуката и налозите.
Бојан Бојкоски исто така постави прашање Дали по донесувањето на одлуката ќе се испрати во финансии со цел да бидат прераспределени тие средства?!
Благица Талевска повторно истакна дека одлуката ќе биде испратена за истата да биде вчитана па по вчитувањето на одлуката ќе може Старскиот дом СЈУ Рајдер да ги реализира налозите за вработените.
Одлуката за измена на распоред на средства во буџетот на Општина Битола за 2024 година,беше ставена на гласање и усвоена со 30 гласови ЗА.
					7.
Претседателката Габриела Илиевска нагласи дека откако биле изгласани точките за ЈП-ја да бидат ставени на дневен ред,побарала Директорите на истите да бидат присутни, но во овој момент нема присуство од страна на Директорите,исто така напомена дека како Совет немаат материјали по истите па според тоа го замоли предлагачот да им даде образложение по истите.
Бојан Бојкоски истакна дека точките кои биле предложени за ЈП-ја биле дискутирани минатата година кога истите не биле усвоени,Плановите и Програмите ги предложиле со единствена цел бидејќи во истите имале дел тековни инвестиции кој што ги имаат предвидено,бидејќи ќе има повик со прекугранична каде аплицираат по амбасади да не се доведат при повика на аплицирање  каде се бара усвоени планови и програми и што е влезено во планот за ивенстиции кој што е предложен од ЈП-ја.Бојкоски предложи доколку имаат потреба од дополнително објаснување по однос на точките да има пауза. 
Претседателката Габриела Илиевска истакна дека материјали им биле испратени откако веќе била започната седницата и веќе една недела биле напаѓани дека  се ќе пропадне доколку не бидат поставени точките на дневен ред.Упати забелешки дека ниту еден директор на ЈП-ја со исклучок на Директорот на ЈППЈЛП не се одважил да биде присутен на седницата.Смета дека Директорите требало да присуствуваат на седницата бидејќи веќе изминала година дена од неизгласување на истите.
Бојан Бојкоски повторно истакна доколку е потребно да биде свикана пауза бидејќи дел од Директорите на ЈП-ја пристигнуваат во големата сала за одржување на седници на Совет.Повторно истакна дека плановите и програмите се исти и се разгледувале во месец Ноември 2023 год. и се работи за техничка работа со цел доколку им биде овозможено аплицирање некаде истите да немаат никаков проблем.
Претседателката Габриела Илиевска се обрати до Директорите на ЈП-ја и упати забелешка што го игнорираат советот за нивно присуство,а истите по повик од партија се одважуваат веднаш.
Анастасија Трајковска постави прашање до Диркеторите на ЈП-ја Што се дополнува во Програмите и Плановите и Доколку немаат никаква измена зошто се ставаат на гласање?!
Финансискиот план за работа на ЈП Комуналец Битола за 2024 година,беше ставен на гласање и се гласаше со 12 гласови ЗА и 18 Воздржани.
					8.
Анастасија Трајковска истакна дека истото прашање би го поставила до сите Директори и смета дека доколку дадат образложение по точките можеби одлуката по однос на гласањето би била поинаква.
Планот за работа на ЈКП Водовод Битола за 2024 година,беше ставен на гласање и се гласаше со 11 гласови ЗА,2 Против,16 Воздржани и 1 Советник изземен од гласање.
					9.
Горан Велевски се јави за збор и постави неколку прашања до Директорот на ЈП Пазари:
1.)За што им биле потребни 6 милиони ден. кои ЈП Пазари ги побарало од Советот?
2.)Каква била финансиската состојба на ЈП?
3.)Каква била финансиската состојба и колку пари црпеле од сточниот пазар?!
Планот за работа на ЈП Пазари за 2024 година,беше ставен на гласање и се гласаше со 12 гласови ЗА,2 Против и 16 Воздржани.
					10.
Владо Талевски Директор на ЈП СИЗ Жабени -Битола даде појаснување по однос на точката и истакна дека финанискиот план претходно не бил усвоен и од таа причина повторно е доставен истиот план.Истакна дека ЈП е во добра финансиска состојба,исто така напомена дека завршната сметка би била позитивна и тоа дупло повеќе од претходната година.Во минатата година биле продадени 19 парцели и имаат веќе 3 инвеститори кои започнале со градба оваа година.Смета дека планот треба да биде усвоен бидејќи имале проблеми во прочитителната станица со неусвојувањето на планот се кочи развојот на зоната и понатаму би имале проблеми во функционирањето во делот на прочитителната станица.Се надоврза на прашањето на советникот Велевски и истакна дека минатата година побарале 450 илјади ден. и тоа биле 450 илјади ден. кои минатата година не им биле доделени како поддршка,а истите биле за набавка на фотоволтаик,истакна дека бил изработен комплетен проект за фотоволтаик кои изнесувал 900 илјади ден. (предложи  доколку сметаат дека проектот треба да биде разгледан истакна дека истиот може и да го достават).
Алмир Адемоски истакна дека тие како Советничка група на ПОИНАКУ ќе дадат поддршка и ќе гласаат позитивно за ЈП СИЗ Жабени.
Инвестиционата оперативна програма на ЈПСИЗ Жабени Битола за 2024 година, беше ставена на гласање и едногласно усвоена со 30 гласови ЗА.
					11.
Анастасија Трајковска се обрати до Директорот на ЈППЈЛП и истакна дека како советници побарале кратко образложение од Директорите по однос на точките Дали има измени во програмите и плановите?!
Зоран Михајловски Директор на ЈППЈЛП потсети дека Програмата за работа на ЈППЈЛП веќе била доставена но истата не била усвоена,исто така напомена дека во Програмата за работа нема никакви измени.
Горан Велевски потсети на изгласаната иницијатива за хуманитарните паркинг места па во однос на тоа запраша До кога би биле во завршна фаза хуманитарните паркинзи?!
Директорот одговори дека доколку за сходно ги послужат временските услови во текот на оваа недела истите ќе бидат реализирани.
Програмата за работа на ЈППЈЛП за 2024 година,беше ставена на гласање и усвоена со 19 гласови ЗА и 4 Воздржани.
					12.
Бојан Бојкоски се јави за збор и потсети дека на некои од претходните седници во 2023 год. била донесена одлука за распишување на јавен оглас за изнајмување на недвижна ствар во сопственост на Општина Битола и смета дека тоа се однесува и за оваа катастарска парцела па од таа причина смета дека неможе да се додели објектот бидејќи веќе била донесена одлука.
Жаклина Наумовска се јави за збор и запраша Дали поднесувачите на точката знаат точно за кој објект се работи?!
Горан Велевски истакна дека се работи за општински објект кој се наоѓа наспроти зградата Јуриј и истиот изнесува околку 1440 м2 и во него функционира стрелачки клуб веќе 3 години кој е со високо ниво на опрема и имаат инвестиции околу 70 илјади Евра.По изнесениот податок од советникот Бојкоски смета дека треба да се консултираат со вработените од општинската администрација од одделението за имотно правно.Истакна дека по барање на лицата од Национална мрежа за спорт и млади објектот бил пренаменет во катастарот како објект за спортски активност.Истакна дека веќе неколку пати имале испратено барање до општината за истиот објект да им се даде на користење и да вложат свои пари без никаква финансиска поддршка од Општината односно Националаната мрежа за спорт и млади се состои од пинг понг друштво,стрелачки клуб и др.Велевски побара мислење од стручно лице во општинската администрација од имотно правно за консултација бидејќи претходно од правните лица во истото им било соопштена друга констатација,па доколку има потреба се согласи точката да биде гласана воздржано.
   Бојан Бојкоски реплицирајќи негираше дека може да се даде на закуп како што образложи советникот Велевски бидејќи законот за издавање на недвижни ствари сопственост на Општината има процедура.Во однос на стрелачкиот клуб  истакна дека тие го имале земено под закуп и истите имале голема инвестиција во однос на опремата.
Методија Илиевски по однос на изнесениот податок од страна на советникот Бојкоски смета дека треба да се разгледа дополнително оваа одлука па да се донесе.
Претседателката Габриела Илиевска предложи да се донесе заклучок кој гласи:
1.)Во рок од 7 дена да добијат на информација дали објектот со оваа катастарска парцела кој што го барате е веќе доделен,предлогот беше ставен на гласање и прифатен со 29 гласови ЗА.
Одлуката за доделување на објектот – „Војнички клуб” КП бр.1759/1 на одреден временски период на „Национална мрежа за спорт и млади – Битола”,беше ставена на гласање и се гласаше со 29 гласови Воздржани.
					13.
Иван Чулакоски во своето излагање истакна дека оваа точка ја предлага со единствена цел што истата нема реализација и е заглавена во општинската администрација, која по сознанија требало зелено светло да даде Градоначаникот на Општината. Доколку се сложуваат советниците да се донесе одлука да биде задолжен Градоначалникот да ги извести од администрација уште еднаш за да се покрене постапката и да се распише јавна набавка за изработка на физибилити студија за Гондолата на Пелистер.
Бојан Бојкоски во своето излагање истакна дека нема потреба од донесување на ваква одлука,бидејќи веќе е изгласана Програмата за развојни планови во која следува изработка на проектната задача.Исто така истакна дека доколку сметаат дека тоа е пречка по однос на одлуката наведе дека ќе дадат поддршка како советничка група на ВМРО ДПМНЕ. Советникот смета дека проектната задача треба да биде изработена од стручни лица за истата да биде имплементирана на терен.Потсети дека во РМ има веќе изработена проектна задача за Гондола во Скопје која е поставена (1990 год.) и наведе дека имаат контакти и смета дека е добро истите да се контактираат.
Претседателката Габриела Илиевска упати забелешки бидејќи во изминатите 4 месеци откако била изгласана одлуката за Гондолата на Пелистер нема никакви промени за нејзино отпочнување.Смета дека треба да се донесе оваа одлука за Градоначалникот да даде иницијатива до одделението за економски развој за нејзино отпочнување.
Бојан Бојкоски реплицирајќи истакна дека сите овие процедури не се толку едноставни за реализација и даде појаснување по истите.
Анастасија Трајковска се јави за збор и истакна дека истражувајќи во консултација со изработувачите на физибилити студијата за Скопје точно се знае кој ја подготвува проектната задача (одделението за економски развој).И на крајот од дискусијата се сложи со дел од колегите дека оваа одлука треба да биде изгласана и напомена дека во секое време како стручна од таа фела стои на располагање во секое време.
Претседателката Габриела Илиевска смета дека и донесувањето на оваа одлука ќе биде безполезно и истата нема да биде потпишана.
Иван Чулакоски на крајот по сите излагања на колегите истакна дека зависи од Градоначалникот кој треба да даде налог до одделението да се изврши таа проектна задача.
Одлуката за отпочнување на постапка за изработка на проектна документација за Гондола на Пелистер,беше ставена на гласање и усвоена со 29 гласови ЗА.


























Седницата заврши во 15,30 часот.
Седницата се снимаше на аудио касети и по нив се водат забелешки.
Седницата ја обработи Наталија Најдовска,самостоен референт за седници.


















Бр.09-25/2                                                                          ПРЕТСЕДАТЕЛ
07.03.2024год.                                                   на Советот на Општина Битола
 Б и т о л а                                                                       Габриела Илиевска            

